उन्होंने कहा कि देश में 20 लाख पॉइंट ऑफ सेल मशीन की जरूरत है, जबकि सिर्फ 15 लाख मशीन ही उपलब्ध है. दुकानदार चाह कर भी यह मशीन नहीं खरीद पा रहे हैं. दूसरी तरफ बैंक कार्ड से पेमेंट के बदले मोटी फीस वसूल रहे हैं, जिसका बोझ दुकानदारों पर पड़ रहा है. उनका कहना था कि अगर सरकार सचमुच डिजिटल पेमेंट को बढ़ावा देना चाहती है, तो उसे चाहिए कि कार्ड पेमेंट पर शुल्क कम किया जाए. उन्होंने कहा कि सरकार ने भीम ऐप से लेकर आधार बेस्ड पेमेंट और यूपीआई जैसी इतने तरह की सर्विस एक साथ शुरू कर दी है कि लोगों में इसको लेकर असमंजस और भ्रम है. इसका नतीजा यह है कि डिजिटल पेमेंट करने वाले लोगों की संख्या तो बढ़ रही है लेकिन लेनदेन की राशि घटती जा रही है.